ตรวจสอบเงินผ่านบัญชีรับบริจาค ฌอน บูรณะหิรัญ จ่อฟันผิด พรบ.คอมพ์
ตำรวจปากเกร็ดที่รับแจ้งความจากทนายรณณรงค์ แก้วเพ็ชร เตรียมขอยอดโอนเงินที่แท้จริงที่โอนเข้าบัญชี ฌอน บูรณะหิรัญ หากเกินกว่า 8 แสน ตามที่โพสต์ไว้ ถือว่านำเข้าข้อมูลอันเป็นเท็จเข้าสู่ระบบคอมพิวเตอร์ เผยเจ้าตัวเปรยกับคนรู้จักต้องซวยเพราะการเมือง จะแถลงข่าวเมื่อพร้อมจากกรณีที่นายรณณรงค์ แก้วเพ็ชร ประธานเครือข่ายรณรงค์ทวงคืนเพื่อความยุติธรรม นายปิยณัฐ สุกยัง เลขาธิการเครือข่าย นำเอกสารหลักฐานเข้าแจ้งความกับพนักงานสอบสวน สภ.ปากเกร็ด จ.นนทบุรี ให้ดำเนินคดีกับนายฌอน บูรณะหิรัญ ไลฟ์โค้ชชื่อดัง โดยกล่าวหาว่านำเข้าข้อมูลอันเป็นเท็จสู่ระบบคอมพิวเตอร์ พ.ร.บ.ควบคุมการเรี่ยไรโดยไม่ได้รับอนุญาต เมื่อช่วงเย็นของวันที่ 30 มิ.ย.ที่ผ่านมาเนื่องจากไม่เชื่อว่ายอดเงินที่นายฌอนได้ไป 8 กว่าแสนบาท จากการรับบริจาคช่วยเหลือดับไฟป่าเชียงใหม่ จะมีเพียงแค่นี้โดยขอให้เจ้าหน้าที่ตำรวจใช้อำนาจตามกฎหมายดำเนินการสอบสวนสืบสวนว่าเงินบริจาคมียอดเท่าไรกันแน่ หากพบว่ายอดที่ตำรวจสืบสวนไม่ตรงกับที่ทางเพจโพสต์ก็ต้องถือว่าเป็นการนำเข้าข้อมูลอันเป็นเท็จเข้าสู่คอมพิวเตอร์ต่อมา เวลา 11.00 น. วันที่ 1 ก.ค. พ.ต.อ.พงศ์จักร ปรีชาการุณพงศ์ ผกก.สภ.ปากเกร็ด เผยว่า ในด้านคดีจะทำหนังสือไปที่จ.เชียงใหม่ เพื่อตรวจสอบว่ามีการขออนุญาตเรี่ยไรถูกต้องหรือไม่ พร้อมตรวจสอบยอดของบัญชีธนาคารที่เปิดให้ประชาชนโอนเงินเข้าบัญชีในการรับบริจาค เพื่อรวบรวมหลักฐาน หากพบมีการกระทำความผิดจริงจะออกหมายเรียกนายฌอนมาพบ เพื่อให้ปากคำต่อไป ส่วนที่ จ.เชียงใหม่ กรณีนายฌอน บูรณะหิรัญ รับเงินบริจาค ช่วยเหลือเจ้าหน้าที่ดับไฟป่าในพื้นที่จังหวัดเชียงใหม่ แต่ทีมดับไฟป่าในพื้นที่ที่นายฌอน ระบุว่าได้เข้าไปช่วยเหลือ กลับไม่เคยได้รับความช่วยเหลือจากนายฌอนเลยแม้แต่ครั้งเดียว และล่าสุด มีข่าวว่า นายฌอน จะมาพบกับทางเจ้าหน้าที่ระดับผู้ใหญ่ที่เกี่ยวข้อง ทำให้มีสื่อมวลชนจำนวนมาก ไปรอพบทั้งที่ว่าการอำเภอเมืองเชียงใหม่และที่อาคารศาลากลางจังหวัดเชียงใหม่ แต่ไม่มีวี่แววของนายฌอน โดยที่นายคมสัน สุวรรณอัมพา รอง ผวจ.เชียงใหม่ ซึ่งเป็นคีย์แมนสำคัญในการควบคุมการดับไฟป่าและปัญหาหมอกควันของเชียงใหม่ กล่าวถึง ฌอน บูรณะหิรัญ ว่า เคยแค่เห็นหน้า แต่ไม่เคยพูดคุยกันเลย สำหรับเรื่องที่เกิดขึ้นตนไม่ทราบ แต่ใครทำอะไรไว้ก็ต้องรับไปอย่างไรก็ตาม มีความเคลื่อนไหวของนายฌอน โดยมีนักข่าวคนหนึ่งรู้จักที่ได้นายฌอน ขณะมาทำกิจกรรมที่เชียงใหม่ ได้โทรศัพท์ไปหา เมื่อคืนวันที่ 30 มิ.ย.ที่ผ่านมา นายฌอน บอกว่าตอนนี้อยู่กรุงเทพฯ และอยู่ในช่วงหาทางออก ไม่อยากจะพบใครรวมทั้งสื่อด้วย ส่วนเรื่องที่เกิดขึ้นเป็นเรื่องการเมืองที่นำตนไปเกี่ยวข้องด้วย โดยจะออกมาแถลงข่าวเมื่อพร้อมแล้ว.
ตำรวจปากเกร็ดที่รับแจ้งความจากทนายรณณรงค์ แก้วเพ็ชร เตรียมขอยอดโอนเงินที่แท้จริงที่โอนเข้าบัญชี ฌอน บูรณะหิรัญ หากเกินกว่า 8 แสน ตามที่โพสต์ไว้ ถือว่านำเข้าข้อมูลอันเป็นเท็จ
ฌอน บูรณะหิรัญ,ฌอน ช่วยไฟป่า เชียงใหม่,ตรจสอบบัญชีฌอน,ฌอน เชียงใหม่,แจ้งจับฌอน บูรณะหิรัญ,ข่าวทั่วไป